
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 503 


24 Απριλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπλήρωση της Κ2-3510/15.3.2002 απόφασης με θέ¬ 
μα «Ορισμός Ημερήσιων Αθλητικών Εφημερίδων Α' 


εξαμήνου 2002». 1 

Συγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ» στο Υπουργείο Εθνικής 

Παιδείας και Θρησκευμάτων. 2 

Τροποποίηση απόφασης συγκρότησης Συμβουλίου 

επιλογής Σχολικών Συμβούλων. 3 

Μετονομασία της Κλινικής Καρδιολογίας του Τμήμα¬ 
τος Ιατρικής του Εθνικού και Καποδιστριακού Πα¬ 
νεπιστημίου Αθηνών. 4 

Έγκριση απόφασης Δ.Σ. της Ανώνυμης Εταιρείας 
Προβολής της Ελληνικής Πολιτιστικής Κληρονο¬ 
μιάς Α.Ε. σχετικά με τροποποίηση του Οργανισμού 

λειτουργίας της Εταιρείας. 5 

Κατανομή οργανικής θέσης του κλάδου ΠΕΙ Διοικητι¬ 
κού του ΥΠΠΟ, στο Επιγραφικό Μουσείο. 6 

Δημιουργία και διατήρηση προσωπικών φακέλων των 
υπαλλήλων του Σώματος Επιθεωρητών Ασφαλείας 
των Πτήσεων (δαίθίγ ΙηερθοΙΟΓε’ ρθΓεεοηαΙ ίίίθε)... 7 
Καθορισμός διαδικασίας για την ηλεκτρονική υποβο¬ 
λή στοιχείων στο ΧΑΑ σύμφωνα με τα ΠΔ 350/85 και 
360/85. 8 


ΑΠΟΦΑΣΕΙ Σ 

Αριθ. Κ2-4400 (1) 

Συμπλήρωση της Κ2-3510/15.3.2002 απόφασης με θέμα 
«Ορισμός Ημερήσιων Αθλητικών Εφημερίδων Α' εξα¬ 
μήνου 2002». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Τ ων άρθρων 26 παρ. 2 και 43β παρ. 5 του Κ. Ν. 2190/20 
«περί Ανωνύμων Εταιρειών», του άρθρου 20 παρ. 6 του Ν. 
2644/98 και του άρθρου 10 παρ. 10 εδάφιο ε' του Ν. 
2741/99, όπως ισχύουν. 


β. Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει. 

γ. Του Π .Δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου, στο Υπουργείο Ανάπτυξης». 

δ. Του Π.Δ. 59/96 «Σύσταση Γενικής Γραμματείας Εμπο¬ 
ρίου στο Υπουργείο Ανάπτυξης και καθορισμός των 
αρμοδιοτήτων της». 

ε. Του Π.Δ. 397/88 «Οργανισμός του Υπουργείου 
Εμπορίου», όπως τροποποιήθηκε μεταγενέστερα και 
ισχύει. 

2. Τη με αριθμό Β3-311/31.12.2001 απόφαση του 
Υφυπουργού Ανάπτυξης με θέμα Εξουσιοδότηση για 
υπογραφή εγγράφων “Με Εντολή Υφυπουργού” 
κ.λ.π.». 

3. Τη με αριθμό Κ2-3510/15.3.2002 απόφασή μας με θέ¬ 
μα «Ορισμός Ημερήσιων Αθλητικών Εφημερίδων Α' εξα¬ 
μήνου 2002». 

4. Το με αριθμό 8176/Ε3/1819/2.4.2002 έγγραφο του 
Υπουργείου Τύπου και Μέσων Μαζικής Ενημέρωσης. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Συμπληρώνουμε τη με αριθμό Κ2-3510/15.3.2002 από¬ 
φασή μας και ορίζουμε ότι στις ημερήσιες αθλητικές εφη¬ 
μερίδες, που πληρούν τις νόμιμες προϋποθέσεις για τη 
δημοσίευση, κατά το Α' εξάμηνο του έτους 2002, των προ- 
σκλήσεωντων Γ ενικών Συνελεύσεων καιτων Ισολογισμών 
των Αθλητικών Ανωνύμων Εταιρειών, συμπεριλαμβάνε- 
ται, σύμφωνα με το με αριθμό Α.Π. 8176/Ε3/1819/ 
2.4.2002 έγγραφο του Υπουργείου Τύπου και Μέσων Μα¬ 
ζικής Ενημέρωσης και η αθλητική εφημερίδα «ϋΕΡΙΒΥ 
3ΡΟΒΤ3» από 7.2.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2002 

Με εντολήΥφυπουργού 
Η Γ ενική Γ ραμματέας 
ΜΑΡΙΛΙΖΑ ΞΕΝΟΓΙΑΝΝΑΚΟΠΟΥΛΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 39341/ΣΤ5 (2) 

Συγκρότηση Επιτροπής Παρακολούθησης του Προγράμ¬ 
ματος «ΠΟΛΙΤΕΙΑ» στο Υπουργείο Εθνικής Παιδείας 
και Θρησκευμάτων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Ν. 2880/2001 (ΦΕΚ 9/30.1.2001, τ.Α') «Πρόγραμ¬ 
μα «ΠΟΛΙΤΕΙΑ» για τη μεταρρύθμιση και τον εκσυγχρονι¬ 
σμό της Δημόσιας Διοίκησης και άλλες διατάξεις» και ιδι- 
κότερα της παρ. 4του άρθρου 2του ίδιου Νόμου. 

β) Της παρ. 18 του άρθρου 18 του Ν. 2503/97 (ΦΕΚ 107/ 
30.5.97, τ.Α') «Διοίκηση, θργάνωση, στελέχωσητης Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Την κοινή απόφαση ΔΙΔΙΜ/Φ.5/2019/31.1.2002 (ΦΕΚ 
97, τ.Β') των Υπουργών Εθνικής Οικονομίας και Οικονομι¬ 
κών και Εσωτερικών Δημόσιας Διοίκησης και Αποκέντρω¬ 
σης «Κανονισμός Εφαρμογήςτου Προγράμματος «ΠΟΛΙ¬ 
ΤΕΙΑ». 

3. Την απόφαση του Υπουργού Εθνικής Παιδείας και 
Θρησκευμάτων ΣΤ5/2 5/25.6.2001 ΦΕΚ 1247, τ.Β') «Συ¬ 
γκρότηση Επιτροπής Παρακολούθησης του Προγράμμα¬ 
τος (ΠΟΛΙΤΕΙΑ». 

4. Την ανάγκη προώθησης του προγράμματος «ΠΟΛΙ¬ 
ΤΕΙΑ» στο Υπουργείο Εθνικής Παιδείας και Θρησκευμά¬ 
των, με τη λήψη όλων των αναγκαίων μέτρων, προκειμέ- 
νου να καταστεί αποτελεσματική η εφαρμογή του. 

5. Το γεγονός ότι η προκαλούμενη από τις διατάξεις της 
παρούσας απόφασης δαπάνη θα προκύψει με τον καθο¬ 
ρισμό της αποζημίωσης των μελών και των γραμματέων 
της επιτροπής, που θα γίνει με την έκδοση της προβλε- 
πόμενης στοτελευταίο εδάφιοτηςπαρ. 18του άρθρου 18 
του Ν. 2503/97 Κοινής υπουργικής απόφασης, αποφασί¬ 
ζουμε: 

Α. Συγκροτούμε στο Υπουργείο Εθνικής Παιδείας και 
Θρησκευμάτων Επιτροπή Παρακολούθησης του Προ¬ 
γράμματος «ΠΟΛΙΤΕΙΑ» και ορίζουμε τα μέλη αυτής, ως 
εξής: 

1. Τσουροπλής Αθανάσιος, Γενικός Γραμματέας 
ΥΠΕΠΘ, ως Πρόεδρος, με αναπληρωτή τον Γαλή Ιωάννη, 
Γενικό Διευθυντή Διεθνών Εκπαιδευτικών Σχέσεων. 

2. Αναγνωστόπουλος Διονύσιος, Διευθυντής, Διεύθυν¬ 
σης Οργάνωσης και Απλούστευσης Διαδικασιών, ως μέ¬ 
λος. 

3. Στάθη Θεοχάρις, Διευθύντρια, Διεύθυνσης Οικονομι¬ 
κών Υποθέσεων, ως μέλος. 

4. Λάγιου Μαρία, Διευθύντρια, Διεύθυνσης Προσωπι¬ 
κού Ανωτάτης Εκπαίδευσης, ως μέλος. 

5. Κατσαρός Αλέξιος, Διευθυντής, Διεύθυνσης Διοικη¬ 
τικού Κ.Υ./ΥΠΕΠΘ, ως μέλος. 

6. Λαρισαίος Γεώργιος, Προϊστάμενος Διαχειριστικής 
Αρχής ΕΠΕΑΕΚ, ως μέλος. 

7. Μητρογιάννης Κων/νος, Διευθυντής, Διεύθυνσης Μη¬ 
χανοργάνωσης, ως μέλος. 

8. Ξερογιαννάκη Ευανθία, Τμηματάρχης Τμήματος Δι¬ 
οικητικού της Γενικής Γραμματείας Εκπαίδευσης Ενηλί¬ 
κων, ως μέλος. 

9. Μπερδέση Λιλίκα, Διευθύντρια Διοικητικού της Γενι¬ 
κής Γ ραμματείας Νέας Γ ενιάς, ως μέλος. 


10. Κατσίκας Σωκράτης, Καθηγητής Πανεπιστημίου Αι¬ 
γαίου, ως μέλος. 

11. Ιωάννου Ιωάννης, Νομικός, ως μέλος. 

12. Ιωαννίδης Ιωάννης, αποσπασμένος εκπαιδευτικός 
στην Κ.Υ/ΥΠΕΠΘτου κλάδου ΠΕ19 Πληροφορικής, Προϊ- 
στάμενοςτου Γ ραφείου της Κοινωνίαςτης Πληροφορίας, 
ως μέλος. 

13. Παναγιωτόπουλος Ηλίας, αποσπασμένος εκπαιδευ¬ 
τικός στην Κ.Υ/ΥΠΕΠΘτου κλάδου ΠΕ3 Μαθηματικού, ως 
μέλους. 

14. Διαμαντής Κων/νος, αποσπασμένος Δάσκαλος στο 
Γραφείο της Κοινωνίας της Πληροφορίας της Κ.Υ/ 
ΥΠΕΠΘ, ως μέλος. 

Β. Το έργο της Επιτροπής υποστηρίζει γραμματεία, η 
οποία αποτελείται από τους εξής: 

1. Καραχάλιος Αθανάσιος, Τμηματάρχης του Β'τμήμα¬ 
τος Απλούστευσης Διαδικασιών και Παραγωγικότητας, 
της Διεύθυνσης Οργάνωσης και Απλούστευσης Διαδικα¬ 
σιών. 

2. Αλεξάκης Γεώργιος, αποσπασμένος εκπαιδευτικός 
στην Κ.Υ/ΥΠΕΠΘ, κλάδου ΠΕ13 Νομικών. 

3. Παπαδοπούλου Κρυστάλλω, αποσπασμένη εκπαι¬ 
δευτικός στην Κ.Υ/ΥΠΕΠΘ, κλάδου ΠΕ2 Φιλολόγων. 

Γ. Η Επιτροπή Παρακολούθησης είναι αρμόδια για: 

- Την κατάρτιση του επιχειρησιακού προγράμματος 
«ΠΟΛΙΤΕΙΑ» του Υπουργείου Εθνικής Παιδείας και Θρη¬ 
σκευμάτων. 

- Την ένταξη και απένταξη των έργων ή ενεργειών που 
χρηματοδοτούνται από το πρόγραμμα «ΠΟΛΙΤΕΙΑ». 

-Την παρακολούθηση και τον έλεγχο της εκτέλεσης και 
ολοκλήρωσης του επιχειρησιακού προγράμματος «ΠΟ¬ 
ΛΙΤΕΙΑ» του Υπουργείου Εθνικής Παιδείας και Θρησκευ¬ 
μάτων. 

Αναλυτικά οι αρμοδιότητες του Προέδρου της Επιτρο¬ 
πής Παρακολούθησης και της Γ ραμματείας αυτής, κα¬ 
θώς επίσης οι συνεδριάσεις της Επιτροπής και η διαδικα¬ 
σία λήψης των αποφάσεων και γενικά ο τρόπος λειτουρ¬ 
γίας της Επιτροπής καθορίζονται από τις διατάξεις του 
άρθρου 6 του κανονισμού εφαρμογής του προγράμμα¬ 
τος «ΠΟΛΙΤΕΙΑ» (Κοινή απόφαση ΔΙΔΙΜ/Φ.5/2019/ 
31.1.2002, ΦΕΚ 97, τ.Β', των Υπουργών Εθνικής Οικονο¬ 
μίας και Οικονομικών και Εσωτερικών Δημόσιας Διοίκη¬ 
σης και Αποκέντρωσης). 

Δ. Η ανωτέρω επιτροπή λειτουργεί για όσο χρόνο διαρ- 
κείτο πρόγραμμα «ΠΟΛΙΤΕΙΑ». 

Ε. Η αποζημίωση του Προέδρου, των μελών και των 
γραμματέων της Επιτροπής θα καθορισθεί με κοινή από¬ 
φαση των Υπουργών Εθνικής Οικονομίας και Οικονομι¬ 
κών και Εθνικής Παιδείας και Θρησκευμάτων. 

ΣΤ. Από τη δημοσίευση της απόφασης αυτής στην Εφη¬ 
μερίδα της Κυβερνήσεως, καταργείται η απόφαση του 
Υπουργού Εθνικής Παιδείας και Θρησκευμάτων 
ΣΤ5/25/25.6.2001 (ΦΕΚ 1247,τ.Β') που αναφέρεται στο 
ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

Κ. ΣΚΑΝΔΑΛΙΔΗΣ Π. ΕΥΘΥΜΙΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Υ-19/38776/Δ2 (3) 

Τροποποίηση απόφασης συγκρότησης Συμβουλίου επι¬ 
λογής Σχολικών Συμβούλων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 Τις διατάξεις του άρθρου 16παρ. Ιβ', 2,3,4,5,6 και 8 
του Ν. 2266/1994 (ΦΕΚ218τ.Α'). 

2. Την αριθ. Δ2/16072/11.5.99 (ΦΕΚ 999/99 τ.Β') Υ.Α. 
«Συγκρότηση Συμβουλίου Επιλογής Σχολικών Συμβού¬ 
λων Δ.Ε.», όπως αυτή τροποποιήθηκε με τις αριθμ. Δ2/ 
19677/99 (ΦΕΚ 1519/99 τ.Β') και Δ2/11134/2000 (1225 
τ.Β') υπουργικές αποφάσεις. 

3. Τις διατάξεις του άρθρου Μπαρ. 31 περιπτ. η'τουΝ. 
2817/2002 (ΦΕΚ 78 Α'). 

4. Το γεγονός ότι το μέλος ειδικότητας του κλάδου ΠΕ4 
- Φυσικών του ως άνω Συμβουλίου Παπαθανασόπουλος 
Κων/νος, καθηγητής Φυσικού Τμήματος Πανεπιστημίου 
Πατρών, συνταξιοδοτήθηκε την 30.6.2000. 

5 Την με αριθ. πρωτ. 949/28.3.2002 πρόταση του Φυσι¬ 
κού Τμήματος του Πανεπιστημίου Πατρών, αποφασίζου¬ 
με: 

Τροποποιούμε την Υ.49/Δ2/16072/11.5.1999 (ΦΕΚ 999/ 
1999 τ.Β') Υπουργική απόφαση συγκρότησης Συμβουλί¬ 
ου Επιλογής Σχολικών Συμβούλων Δ.Ε. όσον αφορά στο 
μέλος ειδικότητας. Παπαθανασόπουλο Κων/νο, καθηγη¬ 
τή Φυσικού Τμήματος Πανεπιστημίου Πατρών, ο οποίος 
αντικαθίσταται από τον ΓεωργαλάΧρήστο, καθηγητή Φυ¬ 
σικού Τμήματος Πανεπιστημίου Πατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2002 

ΟΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 34362/Β1 (4) 

Μετονομασία της Κλινικής Καρδιολογίας του Τμήματος 
Ιατρικής του Εθνικού και Καποδιστριακού Πανεπιστη¬ 
μίου Αθηνών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 α. Τις διατάξεις του άρθρου 7 παρ. 5 του Ν. 1268/1982 
(Α' 87) όπως αντικαταστάθηκε με την παρ. 2 του άρθρου 
48 του Ν. 1404/1983 (Α'173). 

β. Τις διατάξεις του άρθρου 1 περ. II του Π.Δ. 55/1996 (Α' 
48). 

2. Την πρόταση της Γενικής Συνέλευσης του Τμήματος 
Ιατρικής του Εθνικού και Καποδιστριακού Πανεπιστημίου 
Αθηνών (συνεδρίαση 3/4.5.2001) και 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Εθνικού και Καποδιστριακού Πανεπιστημίου 
Αθηνών (άρθρο 29Ατου Ν. 1558/1985 (Α' 137) όπως προ- 
σετέθη με το άρθρο 27 του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. 2α του Ν. 2469/1997 (Α' 
38), αποφασίζουμε: 


Η υφιστάμενη Κλινική Καρδιολογίας του Τμήματος Ια¬ 
τρικής του Εθνικού και Καποδιστριακού Πανεπιστημίου 
Αθηνών, η οποία προβλέπεται από την αριθ. Β1/482/ 
15.7.1987 (ΦΕΚ 401/1987 τ.Β') Υπουργική Απόφαση, με¬ 
τονομάζεται σε «Α' Καρδιολογική Κλινική». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. ΥΠΠΟ/ΔΙΟΙΚ/Β/21306 (5) 

Έγκριση απόφασης Δ.Σ. της Ανώνυμης Εταιρείας Προ¬ 
βολής της Ελληνικής Πολιτιστικής Κληρονομιάς ΑΈ. 
σχετικά με τροποποίηση του Οργανισμού λειτουρ¬ 
γίας της Εταιρείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6παρ. 2Ατου Ν. 2557/1997 «Θεσμοί, μέ¬ 
τρα και δράσεις πολιτιστικής ανάπτυξης»(ΦΕΚ 271/Α) 
που προστέθηκε μετις διατάξεις του άρθρου 6 παρ. 1 του 
Ν. 2819/2000 «Ίδρυση Εταιρείας Ολυμπιακό Χωριό 2004 
ΑΈ.» προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ 84/Α), και τροποποιήθηκε με το 
άρθρο 1 παρ. 11 του Ν. 2833/2000 (ΦΕΚ 150/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α), όπως συμπληρώθηκε 
με το άρθρο 27 του Ν. 2081/1992 (ΦΕΚ154Α) και αντικα- 
ταστάθηκε με το άρθρο 1 παρ. 2α του Ν. 2469/1997 (ΦΕΚ 
38Α). 

2. Την αριθμ. ΥΠΠΟ/ΔΙΟΙΚ/Β/15333/20.3.2001 από¬ 
φασή μας με την οποία εγκρίθηκε ο Οργανισμός λει¬ 
τουργίας της Ανώνυμης Εταιρείας Προβολής της Ελ¬ 
ληνικής Πολιτιστικής Κληρονομιάς ΑΈ. (ΦΕΚ 317/Β/ 
26.3.2001). 

3. Την απόφαση του Διοικητικού Συμβουλίου της «Ανώ¬ 
νυμης Εταιρείας Προβολής της Ελληνικής Πολιτιστικής 
Κληρονομιάς Α.Ε.»της 10.4.2002, με την οποία τροποποι¬ 
είται ο Οργανισμός λειτουργίας της Εταιρείας και διαβι¬ 
βάστηκε με το αριθμ. 273/11.4.2002 έγγραφο του Εντε¬ 
ταλμένου Συμβούλου αυτής. 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 

Εγκρίνουμε την απόφαση του Διοικητικού Συμβουλίου 
της «Ανώνυμης Εταιρείας Προβολής της Ελληνικής Πολι¬ 
τιστικής Κληρονομιάς ΑΈ.» της 10.4.2002, με την οποία 
τροποποιείται ο Οργανισμός λειτουργίας της Εταιρείας 
αυτής και η οποία αποτελεί αναπόσπαστο μέρος της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠ ΠΟ/ΔΙΟIΚ/Α1/21098 (6) 

Κατανομή οργανικής θέσης του κλάδου ΠΕΙ Διοικητικού 
του ΥΠΠΟ, στο Επιγραφικό Μουσείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) του άρθρου 19 (παρ. 9) του Ν. 2947/01 «Θέματα Ολυ¬ 
μπιακής Φιλοξενίας, Έργων Ολυμπιακής Υποδομής και 
άλλες διατάξεις». 

β) του άρθρου 84 του Π.Δ/τος 941/77, για τον Οργανι¬ 
σμό του Υπουργείου Πολιτισμού. 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού (άρθρο 27 Ν. 2081/92 - ΦΕΚ154/Α/92). 

3. Τις υπάρχουσες υπηρεσιακές ανάγκες του Επιγραφι¬ 
κού Μουσείου, αποφασίζουμε: 

Κατανέμουμε μία (1) οργανική θέση του κλάδου ΠΕΙ Δι¬ 
οικητικού του Υπουργείου Πολιτισμού, στο Επιγραφικό 
Μουσείο (Αθήνα), Ειδική Περιφερειακή Υπηρεσία του ΥΠ- 
ΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Δ2/Α-Β-Γ/14317/4895 (7) 

Δημιουργία και διατήρηση προσωπικών φακέλων των 
υπαλλήλων του Σώματος Επιθεωρητών Ασφαλείας 
των Πτήσεων (3αίθ1γ ΙπερθοΙΟΓδ’ ρθΓεεοπαΙ ίίίβε). 

Ο ΔΙΟΙΚΗΤΗΣ ΥΠΑ 

1 .Τις διατάξεις: 

α. Του Ν.Δ. 714/70 «περί ιδρύσεως Δ/νσεως Εναερίων 
Μεταφορών παρά τω Υπουργεία) Συγκοινωνιών και οργα- 
νώσεως της ΥΠΑ» (Α238) όπως τροποποιήθηκε με τον Ν. 
1340/83 «Τροποποίηση διατάξεωντου Ν.Δ. 714/70 (Α35). 

β. Του Π.Δ. 56/89 «Οργανισμός της Υπηρεσίας Πολιτι¬ 
κής Αεροπορίας του Υπουργείου Μεταφορών και Επικοι¬ 
νωνιών» (Α13) όπως τροποποιήθηκε με το Π.Δ. 439/89 
(Α190), το Π.Δ. 35/93 (Α13) και το Π.Δ. 80/96 (Α62). 

γ. Του Ν. 210/1947 «περίκυρώσεωςτηςενΣικάγωτη 7η 
Δεκεμβρίου 1944 υπογραφείσης συμφωνίας «περίδιακο- 
μετακομίσεως των Διεθνών Αεροπορικών Υπηρεσιών» 
(Α34). 

δ. Την Απόφαση Διοικητού ΥΠΑ/Δ2/Α-Β-Γ/10899/3925/ 
22.03/02 «Υποχρεωτικές εκπαιδεύσεις επιθεωρητών 
ασφαλείας των πτήσεων». 

ε. Το Π.Δ. 57/2002 (ΦΕΚ Α' 50/14.03.2002) «Επιθεωρη¬ 
τές Πτητικών Μέσων και Προτύπωντου Σώματος Επιθεω¬ 
ρητών Ασφαλείας των Πτήσεων της Υπηρεσίας Πολιτικής 
Αεροπορίας» και ειδικά την παράγραφο 9 του άρθρου 14 
αυτού. 

στ. Του Ν. 2912/2001 «προσαρμογή στις διατάξεις της 
οδηγίας 94/56/Ε.Κ. ρύθμιση συναφών οργανωτικών θε¬ 
μάτων της Υπηρεσίας Πολιτικής Αεροπορίας (ΥΠΑ) και 
άλλες διατάξεις (Α94). 


ζ. Του ϋοο. 8335 του ΙΟΑΟ καθώς και τα αντίστοιχα ϋΙΡ’ε 
(ϋοίπΐ ίΓπρΙθΓηθηΙαΙίοπ ρΐΌΟθάυΓθε) του Συνδέσμου Αερο¬ 
πορικών Αρχών (ϋΑΑ) της Ευρώπης. 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την ανάγκη της καταγραφής και διατήρησης προσω¬ 
πικού αρχείου των προσόντων των υπαλλήλων που υπη¬ 
ρετούν στο Σώμα Επιθεωρητών Ασφαλείας των Πτήσεων 
της ΥΠΑ, σύμφωνα με τα διεθνώς κρατούντα, αποφασί¬ 
ζουμε: 

1. Με μέριμνα των καθ’ ύλην αρμοδίων τμηματαρχών 
της Διεύθυνσης Πτητικών Προτύπων δημιουργούνται 
προσωπικοί φάκελοι για όλους τους πιστοποιημένους 
επιθεωρητές ασφαλείας των πτήσεων. Οι εν λόγω φάκε¬ 
λοι φυλάσσονται σε ιδιαίτερο ασφαλή χώρο της βιβλιο¬ 
θήκης της Διεύθυνσης πτητικών προτύπων και τηρούνται 
ενήμεροι με ευθύνη της γραμματείας του κάθε τμήματος. 

2. Ο κάθε φάκελος έχει τυποποιημένες διαστάσεις Α4 
και είναι από σκληρό πλαστικό πάχους ράχης 3 ογπ περί¬ 
που. Φέρει 4 ανοιγόμενους δακτυλίους για συγκράτηση 
εγγράφων εδραζομένων επί μεταλλικού κεντρικού ελά¬ 
σματος και χωρίζεται με δύο κινητά χωρίσματα σε τρία μέ¬ 
ρη. Στο πρώτο μέρος τοποθετούνται τα αντίγραφα των 
τυπικών προσόντων για την κατάληψη της θέσης του επι¬ 
θεωρητή ασφαλείας των πτήσεων όπως αυτά περιγρά- 
φονται στο Π.Δ. 57/14.3.2002 (ΦΕΚ50Α) μαζί μετην από¬ 
φαση τοποθέτησης ή/καιτην απόφαση πιστοποίησης, κα¬ 
θώς και αντίγραφο του Πιστοποιητικού Υγείας. Στο 
δεύτερο μέρος τοποθετούνται όλα τα σχετικά αποδεικτι¬ 
κά στοιχεία της εκπαίδευσης που έλαβε στο αντικείμενο 
του (Οπ ΐίΐθ ύοά ΤΓαίπίπρ), ενώ στο τρίτο μέρος τοποθε¬ 
τούνται αντίγραφα των επαναληπτικών υποχρεωτικών εκ¬ 
παιδεύσεων που θα πρέπει να παρακολουθεί, ανάλογα με 
την κατεχόμενη ειδικότητα, για τη διατήρηση του τίτλου 
του Επιθεωρητή Ασφαλείας των Πτήσεων (ΒΘουΐΎΘηΙ 
ΤΓαίπίπρ ΡθοοΓάε). 

3. Στο εσωτερικό μέρος του εξωφύλλου του κάθε φα- 
κέλλου θα είναι επικολλημένος Πίνακας Περιεχομένων 
του φακέλου (ΤαάΙθοΐΟοπΙθπΙε). Ο πίνακας αυτός θα έχει 
5 στήλες. Στην πρώτη στήλη θα αναγράφεται ο αύξων 
αριθμός της κάθε εγγραφής. Στη δεύτερη στήλη ο τίτλος 
του εγγράφου. Στην τρίτη στήλη η ημερομηνία της έκδο- 
σηςτου εγγράφου. Στηντέταρτη στήλη η ημερομηνία της 
καταχώρησης του εν λόγω εγγράφου στον οικείο φάκελο 
και στην τελευταία στήλη τα αρχικά και η υπογραφή του 
υπαλλήλου που έκανε την καταχώρηση. Σε περίπτωση 
που πρόκειται για πιστοποιητικό επαναληπτικής εκπαί¬ 
δευσης θα αναγράφεται δίπλα στην ημερομηνία καταχώ¬ 
ρησης με στυλό κόκκινου χρώματος, η ημερομηνία που 
θα πρέπει να επαναληφθεί η εν λόγω εκπαίδευση (άαΐθ 
άυα). 

4. Όταν καταχωρούνται νέα πιστοποιητικά επαναληπτι¬ 
κών εκπαιδεύσεων, δεν καταστρέφονται τα παλαιότερα, 
αλλά παραμένουν στον φάκελο μαζί με τα αντίστοιχα νε- 
ώτερα. 

5. Αν ο φάκελος ανήκει σε επιθεωρητή μερικής απα¬ 
σχόλησης, τότε στο πρώτο μέρος του εν λόγω φακέλλου 
(διαμέρισμα) τοποθετείται και αντίγραφο της έκθεσης 
αξιολόγησης των επιθεωρήσεων που διενήργησε, την 
οποία συντάσσει ο Υποδιοικητήςτης ΥΠΑ, σύμφωνα με το 
Π.Δ. 57. 

6. Η γραμματεία του κάθε τμήματος είναι υποχρεωμένη 
να παρακολουθεί τους εν λόγω φακέλους και να ειδοποι¬ 
εί έγκαιρα τους ενδιαφερομένους επιθεωρητές για τις 
επαναληπτικές εκπαιδεύσεις που θα πρέπει να παρακο¬ 
λουθούν, ώστε με μέριμνα αυτών των ιδίων να γίνονται 
όλες οι απαραίτητες διαδικασίες. 

7. Όλοι οι πιστοποιημένοι επιθεωρητές ασφαλείας των 
πτήσεων είναι υποχρεωμένοι να υποβάλουν αντίγραφα 
των εκπαιδεύσεων που υφίστανται καθώς και όλων των 
ουσιαστικών καιτυπικώντουςπροσόντωντους καθώς και 
αντίγραφο της ιατρικής εξέτασης των από το ΚΑΙ στη 
γραμματεία του κάθε τμήματος, για την ενημέρωση των 
οικείων φακέλλων. 

Η ισχύς της Αποφάσεως αυτής αρχίζει από της δημοσι- 
εύσεως της. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ελληνικό, 12 Απριλίου 2002 
Ο Διοικητής 

ΑΘΑΝΑΣΙΟΣ ΤΖΟΓΑΝΗΣ 

-♦- 

Αριθ. 15737 (8) 

Καθορισμός διαδικασίας για την ηλεκτρονική υποβολή 
στοιχείων στο ΧΑΑ σύμφωνα με τα ΠΔ 350/85 και 
360/85. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 21.2.2002) 

Απόφαση 85 

Έχοντας υπόψη τις διατάξεις: 

1. Του άρθρου 1 παράγραφοι 5 και 6 του Ν. 2836/2000 
(ΦΕΚ168Α). 

2. Της απόφασης 5/204/14.11.2000 του ΔΣτης Επιτρο¬ 
πής Κεφαλαιαγοράς (ΦΕΚ 1487Β) 

3. Το άρθρο 23 του Ν. 2324/1995 (ΦΕΚ 146Α'), αποφα¬ 
σίζει: 

1. Η παρούσα απόφαση διέπει τον τρόπο αποστολής: 

α. Εταιρικών ανακοινώσεων και δελτίωντύπου που προ- 
βλέπονται στις διατάξεις του Π.Δ. 350/1985 της απόφα¬ 
σης 5/204/14.11.2000 του ΔΣ της Επιτροπής Κεφαλαια¬ 
γοράς και της απόφασης 57/22.9.2000 του Δ.Σ. του ΧΑΑ 

β. Οικονομικών-λογιστικών καταστάσεων που προβλέ- 
πονται στο Π.Δ 360/1985 και την απόφαση 58/28.12.2000 
Δ.Σ. ΧΑΑ. Για της ανάγκες εφαρμογής της παρούσας 
απόφασης θα θεωρούνται αποδεκτές οι οικονομικές - λο¬ 
γιστικές καταστάσεις (πλήρεις ή συνοπτικές) που: 

I. Αποστέλλονται ταυτόχρονα σε μία αποστολή και 
εντός των θεσμοθετημένων χρονικών ορίων. 

II. Είναι πλήρεις και περιλαμβάνουν τον ισολογισμό, τη 
κατάσταση αποτελεσμάτων χρήσης, τονπίνακα διάθεσης 
(όταν προβλέπεται), τις σημειώσεις της Εταιρείας, την 
ανάλυση κύκλου εργασιών κατά ΣΤΑΚΟΔ, το πιστοποιητι¬ 
κό του ορκωτού ελεγκτή (όταν προβλέπεται), την κατά¬ 
σταση διάθεσης αντληθέντων κεφαλαίων και την αναφο¬ 
ρά στις εφημερίδες που δημοσιεύτηκαν ή πρόκειται να 
δημοσιευτούν οι οικονομικές - λογιστικές καταστάσεις. 

γ. Δηλώσεων απόκτησης / εκχώρησης σημαντικής συμ¬ 
μετοχής με βάση το Προεδρικό Διάταγμα 51/1992, όπως 
τροποποιήθηκε και ισχύει, εφόσον η ανακοίνωση γίνεται 
απάτην Εταιρεία. 


2. Από την έναρξη εφαρμογής της παρούσας, που ορί¬ 
ζεται κατωτέρω, το ΧΑΑ δεν θα αναγνωρίζει άλλα μέσα 
υποβολής των στοιχείων της παραγράφου 1 εκτός της 
ηλεκτρονικής υπογραφής και αποστολής αυτών μέσω 
του συστήματος «ΕΡΜΗΣ» και η γνωστοποίηση με άλλα 
μέσα δεν θα παράγει οποιοδήποτε έννομο αποτέλεσμα 
αναφορικά με τη τήρηση των υποχρεώσεων των Εταιρει¬ 
ών που απορρέουν από την παρούσα, χωρίς ωστόσο να 
αίρονται πιθανές υποχρεώσεις δημοσίευσης με άλλα μέ¬ 
σα, οι οποίες προκύπτουν από άλλες διατάξεις. 

3. Η υποβολή των στοιχείων που προβλέπονται στην πα¬ 
ρούσα απόφαση και η εν γένει λειτουργία του «ΕΡΜΗΣ» 
στηρίζονται στην εφαρμογή «ηλεκτρονικών υπογρα¬ 
φών», όπως αυτές ρυθμίζονται από το Π.Δ. 150/2001 (ΦΕΚ 
Α'/125). Επιση μαίνεται ότι η ηλεκτρονική υπογραφή των 
στοιχείων που αποστέλλονται με αυτόν τον τρόπο στο 
ΧΑΑ, ενέχει θέση ιδιόχειρης υπογραφής τόσο στο ουσια¬ 
στικό όσο και στο δικονομικό δίκαιο. Οι ειδικότεροι όροι 
χρήσης του συστήματος «ΕΡΜΗΣ» και η διαδικασία κα¬ 
θορισμού των χρηστών από τις εισηγμένες Εταιρείες κα¬ 
θορίζονται στο συνημμένο στην παρούσα παράρτημα το 
οποίο αποτελεί αναπόσπαστο τμήμα της. 

4. Οι πληροφορίες που αποστέλλονται στο ΧΑΑ στο 
πλαίσιο και με τα μέσα της παρούσας απόφασης θεω¬ 
ρούνται ληφθείσες με την αποστολή αποδεικτικού παρα¬ 
λαβής από το ΧΑΑ, τα όργανα δε αυτού υποχρεούνται να 
προβούν άμεσα στην αποστολή του αποδεικτικού. 

5. Σε εξαιρετικές περιπτώσεις και αφού προηγηθεί 
επαρκής αιτιολόγηση, οι εισηγμένες Εταιρείες δύνανται 
να προβούν σε προσωρινή υποβολή των στοιχείων της 
παρούσας απόφασης με συμβατικά μέσα. Στην περίπτω¬ 
ση αυτή η αποστολή της ανακοίνωσης θα πρέπει να επα- 
ναληφθεί μέσω του ηλεκτρονικού συστήματος «ΕΡΜΗΣ» 
εντός 24 ωρών από την άρση της αιτίας για την οποία δεν 
κατέστη δυνατή αρχικά η ηλεκτρονική υποβολή. 

6. Οι νόμιμοι εκπρόσωποιτων εισηγμένων στο ΧΑΑ Εται¬ 
ρειών, υποχρεούνται να ορίσουν με γραπτή δήλωσή τους 
(εξουσιοδότηση) τουλάχιστον 1 χρήστη (Διαχειριστή), 
που θα είναι υπεύθυνος για την αποστολή στοιχείων στο 
ΧΑΑ, μέσω του συστήματος «ΕΡΜΗΣ» κατ’ εφαρμογή της 
παρούσας έως την έναρξη ισχύος της. 

7. Η παράβαση των διατάξεων της παρούσας απόφα¬ 
σης συνιστά παράβαση της χρηματιστηριακής νομοθε¬ 
σίας και επισύρει τις προβλεπόμενες στην κείμενη νομο¬ 
θεσία ποινές. 

8. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και θα ισχύσει από 1η Ιουνίου 2002. 

Αθήνα 21 Φεβρουάριου 2002 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΠΑΡΑΡΤΗΜΑ ΣΤΗΝ ΑΠΟΦΑΣΗ 85/21.2.2002 
ΤΟΥ ΔΣ ΤΟΥ ΧΑΑ: 

ΟΡΟΙ ΧΡΗΣΗΣ ΣΥΣΤΗΜΑΤΟΣ «ΕΡΜΗΣ» 

ΚΑΙ ΔΙΑΔΙΚΑΣΙΑ ΚΑΘΟΡΙΣΜΟΥ ΧΡΗΣΤΩΝ 
ΑΠΟ ΕΙΣΗΓΜΕΝΕΣ ΕΤΑΙΡΕΙΕΣ 

Ορισμοί: 

• «Σύστημα ΕΡΜΗΣ» (Η.Ε.Β.ΜΕ.5: ΗθΙΙθπιο ΕχοΙταπροε 
ΒεπιοΙθ ΜΕεεαρίηρ δΘΓνίοθε). Σύστημα αμφίδρομης ηλε¬ 
κτρονικής επικοινωνίας μεταξύ εισηγμένων Εταιρειών και 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χρηματιστηρίου Αξιών Αθηνών (ΧΑΑ), η πρόσβαση στο 
οποίο επιτρέπεται μόνο σε εξουσιοδοτημένους χρήστες 
που φέρουν ειδικό μέσο πρόσβασης. 

• «Χρήστης συστήματος»: Εξουσιοδοτημένο φυσικό 
πρόσωπο στο οποίο έχουν δοθεί συγκεκριμένες αρμο¬ 
διότητες εκπροσώπησης της εισηγμένης στο ΧΑΑ Εται¬ 
ρείας με βάση σχετικά νομιμοποιητικά έγγραφα και το 
οποίο κατέχει «Ειδικό Μέσο Πρόσβασης» και «προσωπική 
διεύθυνση ηλεκτρονικού ταχυδρομείου». 

• «Διαχειριστής συστήματος της εισηγμένης Εταιρεί¬ 
ας»: «Χρήστης συστήματος» στον οποίο έχει δοθεί από 
την εισηγμένη Εταιρεία η δυνατότητα της τροποποίησης 
των δικαιωμάτων (αρμοδιότητας εκπροσώπησης) των 
υπολοίπων «Χρηστών συστήματος» που έχει ορίσει η ει¬ 
σηγμένη Εταιρεία. 

• «Ειδικό Μέσο Πρόσβασης»: Μέρος της ειδικής 
«ασφαλούς διάταξης δημιουργίας ψηφιακής υπογρα¬ 
φής» (π.χ. «έξυπνη κάρτα» ή 5πΐ3Γΐ-03Γά) , ιδιοκτησίας 
ΧΑΑ, που εκδίδεται από αξιόπιστο Πάροχο Υπηρεσιών Πι¬ 
στοποίησης (Π. Υ. Π.), χρησιμοποιείται μόνο από το νόμιμο 
κάτοχο (χρήστης συστήματος) σύμφωνα με τους όρους 
της σχετικής σύμβασης, και περιέχει πιστοποιημένα δε¬ 
δομένα δημιουργίας ηλεκτρονικής υπογραφής του κατό¬ 
χου (τόσο μέσω αναγνωρισμένου πιστοποιητικού για την 
ηλεκτρονική υπογραφή εγγράφων, όσο και για την γνη¬ 
σιότητα της ταυτότητας του νόμιμου κατόχου σε διαδικα¬ 
σίες ηλεκτρονικής πρόσβασης). 

• «Πάροχος Υπηρεσιών Πιστοποίησης» (Π.Υ.Π.): Τρί¬ 
τος Φορέας (Εταιρεία, οργανισμός κ.λ.π.) με τον οποίο 
έχει συμβληθεί το ΧΑΑ και ο οποίος: α) πιστοποιείτηνταυ- 
τότητα του χρήστη, β) εναποθέτει ασφαλώς ατομικά δε¬ 
δομένα δημιουργίας ηλεκτρονικών υπογραφών σε εξατο- 
μικευμένο «Ειδικό Μέσο Πρόσβασης» για το χρήστη, γ) 
παρέχει και δημοσιεύει ηλεκτρονικά ένα «αναγνωρισμένο 
πιστοποιητικό» και ένα «πιστοποιητικό ταυτοποίησης» για 
τις ηλεκτρονικές υπογραφές του χρήστη, σύμφωνα μετο 
π.δ. 150/2001, και δ) αντιστοιχεί, δημοσιεύει καιεγγυάται 
για κάθε πιστοποιούμενο χρήστη ένα μοναδικό Προσωπι¬ 
κό Κωδικό Αναγνώρισης (ΠΚΑ), που χρησιμοποιείται από 
την εφαρμογή «ΕΡΜΗΣ» και εξασφαλίζει την ταυτότητα 
του πιστοποιούμενου σε περιπτώσεις συνωνυμίας. 

• Σταθμός Εργασίας «ΕΡΜΗΣ»: Προσωπικός Υπολογι¬ 
στής (ΡΟ), ιδιοκτησίας της Εισηγμένης Εταιρείας που 
πληροί τις εκάστοτε ισχύουσες τεχνικές προδιαγραφές 
και προϋποθέσεις που ορίζει το ΧΑΑ και αποκτά πρόσβα¬ 
ση στο Σύστημα «ΕΡΜΗΣ», μέσω του Διαδικτύου (ΙπΙθγ- 
πθΙ) μετά από την εγκατάσταση με ευθύνη της Εισηγμέ¬ 
νης Εταιρείας σε αυτόν του απαιτούμενου Ειδικού Εξο¬ 
πλισμού (Υλικό και Λογισμικό) και Αδειών Χρήσης 
(«ΗΕΒΜΕ3 δΐ3άθΓ ΚίΙ») που διατίθενται από το ΧΑΑ. 

Διαδικασία καθορισμού χρηστών συστήματος 

• Το Διοικητικό Συμβούλιο κάθε εισηγμένης Εταιρείας 
καλείται να ορίσει με σχετικό έγγραφό του: (α) τουλάχι¬ 
στον ένα ή περισσότερα άτομα, για την εκπλήρωση των 
υποχρεώσεων της Εταιρείας που πηγάζουν από το κεφά¬ 
λαιο Β'της απόφασης 5/204/ 14.11.2000 του ΔΣτης Επι¬ 
τροπής Κεφαλαιαγοράς, τα οποία θα έχουν πρόσβαση 
στο σύστημα «ΕΡΜΗΣ» ως χρήστες συστήματος, έκτων 
οποίων ο ένας θα ορίζεται ως «διαχειριστής συστήματος 
της εισηγμένης Εταιρείας», και (β) τα δικαιώματα αυτών 
στη χρήση του συστήματος «ΕΡΜΗΣ» (εκκίνηση διαδικα¬ 
σίας - δακτυλογράφηση, ηλεκτρονική υπογραφή και απο¬ 
στολή στοιχείων). 


• Με την έγκριση των προβλεπόμενων δικαιολογητικών 
από την αρμόδια υπηρεσία του ΧΑΑ, κάθε εξουσιοδοτη¬ 
μένος χρήστης, εφόσον συμβληθεί και πιστοποιηθεί η 
ταυτότητά του από τον συνεργαζόμενο μετο ΧΑΑ «Πάρο¬ 
χο Υπηρεσιών Πιστοποίησης» (Π.Υ.Π.), θα λάβει το προ¬ 
σωπικό του «Ειδικό Μέσο Πρόσβασης» μετο οποίο το σύ¬ 
στημα θα αναγνωρίζει την ταυτότητα και την ηλεκτρονική 
υπογραφή του. Για την έκδοση του ειδικού μέσου πρό¬ 
σβασης, κάθε χρήστης συστήματος απαιτείται να υποβά¬ 
λει στο ΧΑΑ, κατάλληλα συμπληρωμένη και υπογεγραμ¬ 
μένη την ειδική αίτηση / σύμβαση με τον πάροχο υπηρε¬ 
σιών πιστοποίησης που συνεργάζεται το ΧΑΑ. 

• Τα στοιχεία που καλείται να αποστείλει κάθε εισηγμέ¬ 
νη Εταιρεία προς το ΧΑΑ είναι τα ακόλουθα: 

1. Συμπληρωμένη εξουσιοδότηση ΔΣ Εισηγμένης Εται¬ 
ρείας 

2. Στοιχεία και Δικαιώματα Χρήστη. 

3. Αίτηση / Σύμβαση χρήστη προς τον Πάροχο Υπηρε¬ 
σιών Πιστοποίησης για την έκδοση του Ειδικού Μέσου 
Πρόσβασης. 

Ρόλος «Διαχειριστή» Συστήματος της εισηγμένης Εται¬ 
ρείας 

• Ένα άτομο ανά εισηγμένη Εταιρεία, αναλαμβάνει 
υποχρεωτικά το ρόλο του διαχειριστή συστήματος, ο 
οποίος υποχρεούται να ενημερώνει με ηλεκτρονικά μέσα 
για την απενεργοποίηση χρηστών και τη μεταβολή των 
εξουσιοδοτήσεων (δικαιωμάτων) που τους έχουν δοθεί. Η 
ενημέρωση αυτή επέχει ρόλο έγγραφης ενημέρωσης του 
ΧΑΑ. 

• Ο «Διαχειριστής», εάν διαπιστωθεί κλοπή ή απώλεια 
του Ειδικού Μέσου Πρόσβασης ενός Χρήστη, πρέπει να 
απενεργοποιήσει το Χρήστη αυτό από το σύστημα «ΕΡ¬ 
ΜΗΣ» και να προβεί άμεσα στις διαδικασίες για έκδοση 
νέου Ειδικού Μέσου Πρόσβασης (σε συνεργασία με τον 
Χρήστη). 

• Ο «Διαχειριστής», σε κάθε περίπτωση αποχώρησης 
χρήστη συστήματος από την Εταιρεία, υποχρεούται άμε¬ 
σα να ενημερώσει εγγράφως το ΧΑΑ και να προβεί στις 
απαιτούμενες ενέργειες για την απενεργοποίηση του 
χρήστη, ενώ κάθε χρήστης που αποχωρεί, εφόσον δεν 
αποκτήσει ρόλο χρήστη συστήματος σε άλλη εισηγμένη 
Εταιρεία μέχρι την λήξη ισχύος του ειδικού μέσου πρό¬ 
σβασης που κατέχει νόμιμα, υποχρεούνται να το επιστρέ¬ 
φει, εφόσον του ζητηθεί από το ΧΑΑ ή να το καταστρέψει 
την ημερομηνία λήξης της ισχύος του. 

• Στην περίπτωση αποχώρησης από την Εταιρεία ή 
απενεργοποίησης του «Διαχειριστή», η Εταιρεία υποχρε- 
ούται άμεσα να ενημερώσει εγγράφως το ΧΑΑ για την 
ενέργεια αυτή και να ορίσει άμεσα νέο «Διαχειριστή», ει- 
δάλλως οι πράξεις του παλαιού διαχειριστή θεωρούνται 
ισχυρές. 

• Σε περιπτώσεις που μπορεί να τεθεί σε κίνδυνο την 
ασφάλεια του συστήματος, η ενημέρωση του ΧΑΑ από 
τον «Διαχειριστή» ή την Εταιρεία πρέπει να είναι άμεση, 
ώστε να ληφθούν τα κατάλληλα μέτρα. 

Διαθεσιμότητα του συστήματος 

• Το σύστημα «ΕΡΜΗΣ» προορίζεται να λειτουργεί 24 
ώρες την ημέρα, 7 ημέρες την εβδομάδα. 

• Όταν το σύστημα τίθεται εκτός λειτουργίας περιστα- 
σιακά (λόγω διακοπής του ΙπΙθγπθΙ, διακοπής ρεύματος, 

σεισμού, διακοπής των επικοινωνιών, πυρκαγιάς, πλημ¬ 
μύρας, πολέμου, θεομηνίας ή οποιοδήποτε ενδεχόμενο 
που υπερβαίνει τον εύλογο έλεγχο του ΧΑΑ) ή για προ¬ 
γραμματισμένη ή μη προγραμματισμένη συντήρηση, θα 
καταβάλλεται κάθε δυνατή προσπάθεια, ώστε ο εκτός 
λειτουργίας χρόνος να είναι ο ελάχιστος δυνατός. 

Υποχρεώσεις Εταιρειών και Χρηστών «ΕΡΜΗΣ» 

• Απαγορεύεται οι χρήστες να επιτρέπουν σε τρίτους 
την πρόσβαση στο «ΕΡΜΗΣ» ή να παραχωρούν τα προ¬ 
σωπικά τους «Ειδικά Μέσα Πρόσβασης» ή κωδικούς πρό¬ 
σβασης, με δεδομένο ότι με τη χρήση αυτών μπορούν να 
δημιουργηθούν ’ηλεκτρονικές υπογραφές’ που τους δε¬ 
σμεύουν προσωπικά (ακόμη και σε άλλες εφαρμογές). 
Επιπλέον οι χρήστες υποχρεούνται να συμμορφώνονται 
προς τους όρους της σύμβασης και άλλες οδηγίες που 
αφορούν την παροχή υπηρεσιών από τον Πάροχο Υπηρε¬ 
σιών Πιστοποίησης (Π.Υ.Π) με τον οποίο συνεργάζεται το 
ΧΑΑ για τις ανάγκες λειτουργίας του συστήματος «ΕΡ¬ 
ΜΗΣ». 

• Οι εισηγμένες Εταιρείες υποχρεούνται να ενημερώ¬ 
νουν εγκαίρως το ΧΑΑ, για μεταβολές των εξουσιοδοτη¬ 
μένων ατόμων που έχουν πρόσβαση στο σύστημα (χρή¬ 
στες συστήματος) και μεταβολές στα δικαιώματα χρήσης 
που παρέχονται. 

• Εάν διαπιστωθεί κλοπή ή απώλεια του Ειδικού Μέσου 
Πρόσβασης, οι Χρήστες πρέπει να ενημερώνουν άμεσα 
το ΧΑΑ για την απενεργοποίησή τους από το σύστημα 
«ΕΡΜΗΣ» με τον τρόπο που προαναφέρθηκε, καθώς και 
τον Π.Υ.Π. για την ανάκληση των πιστοποιητικών του. 

• Η χρήση συσκευών ή λογισμικού που παρεμβαίνουν ή 
επιχειρούν να παρέμβουν στην ορθή λειτουργία του συ¬ 
στήματος «ΕΡΜΗΣ» απαγορεύεται αυστηρά. 

• Επιπλέον, οι εισηγμένες Εταιρείες υποχρεούνται: 

I. Να διαθέτουντην κατάλληλη υποδομή βάσειτεχνικών 
προδιαγραφών που προσδιορίζει το ΧΑΑ και να έχουν το 
κατάλληλο προσωπικό ή εξωτερικούς συνεργάτες που θα 
παρέχουν την απαραίτητη τεχνική υποστήριξη και θα δια¬ 
σφαλίζουν την αδιάλειπτη λειτουργία. 

II. Να αξιολογούν και να επιλέγουν αξιόπιστους πάρο- 
χους πρόσβασης στο διαδίκτυο (ΙδΡ’ε). 


III. Σε περιπτώσεις μεταβολής των τεχνικών προδια¬ 
γραφών του «ΕΡΜΗΣ» από το ΧΑΑ, να προσαρμόζονται 
στις νέες απαιτήσεις στα χρονικά όρια που θα προσδιορί¬ 
ζονται. 

IV. Να ελέγχουν σετακτά χρονικά διαστήματα, κατ’ ελά- 
χιστον κατά τη περίοδο μίας ώρας, πριν την έναρξη της 
συνεδρίασης του ΧΑΑ, έως μια ώρα μετά τη λήξη, για νέα 
μηνύματα που έχουν ληφθεί από το ΧΑΑ μέσω του συ¬ 
στήματος «ΕΡΜΗΣ». 

V. Να μεριμνούν για τη κατάρτιση των εξουσιοδοτημέ¬ 
νων ατόμων σε θέματα χρήσης ηλεκτρονικών υπολογι¬ 
στών, σε θέματα χρήσης ηλεκτρονικών υπογραφών και 
σε θέματα χρήσης του συστήματος «ΕΡΜΗΣ». 

Δικαιώματα Ιδιοκτησίας 

• Το ΧΑΑ είναι ο μόνος και αποκλειστικός δικαιούχος 
των έννομων αγαθών, δικαιωμάτων, αποτελεσμάτων και 
πληροφοριών που παράγονται από τη λειτουργία του συ¬ 
στήματος «ΕΡΜΗΣ». 

Χρήση του Συστήματος «ΕΡΜΗΣ» 

• Ο «Ειδικός Εξοπλισμός» («ΗΕΒΜΕ5 31βγΙθγ Κίΐ») κα¬ 
θώς και το «Ειδικό Μέσο Πρόσβασης» αποτελούν ιδιο¬ 
κτησία του ΧΑΑ και παραχωρούνται στην εισηγμένη Εται¬ 
ρεία αποκλειστικά και μόνο για τη χρήση από αυτήν των 
υπηρεσιών «ΕΡΜΗΣ», θα πρέπει δε, να επιστραφούν στο 
ΧΑΑ εφόσον δεν συντρέχουν πλέον οι λόγοι για τους οποί¬ 
ους παραχωρήθηκαν. Με την παραλαβή τους από την ει¬ 
σηγμένη Εταιρεία και τους χρήστες του συστήματος, αυ¬ 
τοί αναλαμβάνουντην ευθύνη της φυσικής ασφάλειας και 
καλής λειτουργίας του εξοπλισμού. Επίσης η εισηγμένη 
Εταιρεία, υποχρεούται να ενημερώνει το ΧΑΑ για τον τό¬ 
πο (ταχυδρομική διεύθυνση) εγκατάστασης του «Ειδικού 
Εξοπλισμού» και σε περίπτωση αλλαγής του να ενημερώ¬ 
νει άμεσα το ΧΑΑ. 

Σύνδεσμοι 

• Απαγορεύονται σύνδεσμοι προς την εκάστοτε ισχύ- 
ουσα ηλεκτρονική τοποθεσία του «ΕΡΜΗΣ» από άλλες 
ιστοσελίδες. 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































